Rikunarita-ORG/Wikinium huggingface dataset:
# दिन

**दिन** (*day*), समय के नाप के इकाई के रूप में, लगभग ओह समय के बराबर होला जेतना देरी में पृथिवी अपना धुरी पर एक चक्कर लगावे ले आ एकरे परिणाम के रूप में एक बेर सुरुज उगे से ले के डूबे आ रात भर के बाद अगिल दिने उगे से ठीक पहिले के बेर तक ले के समय लागे ला। दुसरे अरथ में, आम बोलचाल के भाषा में **दिन** के मतलब सुरुज उगे से ले के अस्त होखे तक ले के समय के कहल जाला, ई सीजन अनुसार घटत-बढ़त रहे ला।

ढेर तकनीकी रूप से, सुरुज के सापेक्ष पृथिवी के चक्कर के कुल 24 घंटा में बाँटल जाला आ इहे एक दिन के समय होला। तकनीकी रूप से एकर गणना बीच रात से ले के अगिला बीच रात ले के समय के रूप में होला; बीच रात मने कि रात के बारह बजे, जेकरा के तकनीकी रूप से 00.00 AM के रूप में परिभाषित कइल जाला। एह किसिम के परिभाषा अनुसार जवन समय होला ओकरा के सौर दिवस (सोलर डे) कहल जाला।

अउरी सूछम रूप से बिबेचना कइल जाय तब साइडेरियल दिन के गणना कइल जाला जे ज्योतिष आ खगोल शास्त्र में इस्तमाल होले। एक साइडेरियल दिन ठीक ओह समय के बराबर होला जेतना देर में पृथिवी अपना धुरी पर एक चक्कर लगावे ले। काहें से कि पृथिवी साथे-साथ सुरुज के चक्कर भी लगावे ले, एकदम सटीक नाप तब हो पावे ला अगर बहुत दूर मौजूद तारा सभ (नक्षत्र) के सापेक्ष पृथिवी के चक्कर के नापल जाय; एही से हिंदी में एकरा के *नाक्षत्र दिवस* भी कहल जाला।

## संदर्भ
# दक्खिन कोरिया

| कोरिया रिपब्लिक 대한민국 दायेहान मिंगुक |
| --- |
|
झंडा

राजचीन्हा

 |
| **सरकारी चीन्हा** 대한민국정부 상징문양 (कोरियाई) दक्खिन कोरिया के सरकारी राजचीन्हा |
| शासित इलाका गहिरा हरियर; दावेदारी वाला धानी |
| राजधानी आ सभसे बड़ शहर | सियोल ﻿ / ﻿ |
| सरकार | एकवादी राष्ट्रपतीय संबैधानिक रिपब्लिक |
|  |
| • राष्ट्रपति  | मून जाए-इन |
| • परधानमंत्री  | ली नाक-येओन |
|  |
| बिधायिका | नेशनल असेंबली |
| Formation |
| रकबा |
| • कुल | 100,210 किमी2 (38,690 वर्ग मील) (107वाँ) |
| • जल (%) | 0.3 (301 km2 / 116 mi2) |
| जनसंख्या |
| • 2017 अनुमान | 51,446,201 (27वाँ) |
| • Density | 507/किमी2 (1,313.1/वर्ग मील) (23वाँ) |
| जीडीपी (पीपीपी) | 2018 अनुमान |
| • कुल | $2.127 ट्रिलियन (13th) |
| • प्रति ब्यक्ति | $41,173 (28th) |
| करेंसी | दक्खिन कोरियाई वोन (₩) |
| टाइम जोन | कोरिया टाइम (यूटीसी+9) |
| ड्राइविंग | दाहिने |
| कालिंग कोड | +82 |
| इंटरनेट टीएलडी | * .kr
* .한국
 |
| **वेबसाइट** www.korea.net |

**दक्खिन कोरिया** एशिया महादीप में एगो देस बाटे जेकर राजधानी सियोल बाटे। ई पुरा देस कोरियाई प्रायदीप पर स्थित बाटे आ एकर उत्तरी सीमा उत्तर कोरिया से मिलेला जवन 'कोरियाई गैर-सैन्य क्षेत्र' कहाले।

एतिहासिक रूप से कोरिया के जापान 1910 में जीत लिहले रहे आ दुसरा बिस्व जुद्ध के खतम भइला पर जापान के समर्पण के बाद कोरिया के दू हिस्सा में बाँट दिहल गइल। उत्तरी हिस्सा सोवियत युनियन के प्रभाव में रहल आ दक्खिनी कोरिया अमेरिका के। फिर से दुनों के एकीकरण के बार्ता बिफल भइला के बाद 1948 में दू गो अलग-अलग सरकार बनल: उत्तर में डेमोक्रेटिक पीपल्स रिपब्लिक ऑफ कोरिया आ दक्खिन में रिपब्लिक ऑफ कोरिया।

## इहो देखल जाय

* उत्तर कोरिया-दक्खिन कोरिया संबंध

## संदर्भ